AUTO BILD България / Кодово име: стрела
Добри новини за малкия германски производител Gumpert: след като през 2013 г. фирмата за бутикови суперспортисти беше принудена да обяви фалит, сега инвеститори от Хонконг ще дадат нов живот на марката. На автосалона в Женева (3-13 март) ще се появи новият Arrow (от англ. „стрела“).
Тестове на „Нюрбургринг“
Новият Apollo действително трябва да бъде бърз като стрела. Лилав представител на марката беше фотографиран по време на тестове на пистите „Нюрбургринг“ и „Хокенхайм“ в Германия. Визуално изпитваният автомобил не се различава много от стария Gumpert Apollo. Възможно е обаче за тестовете да се използва стара каросерия, под която се крие нова техника. От тийзъра можем само да предполагаме как ще изглежда Arrow, който ще бъде показан пред широката публика на изложението в Женева.